[{"text_idx": "#000005", "text": "Fe gyflwynir y gyfrol hyfryd hon gan Bettina Harden i rai o erddi pwysicaf Cymru trwy lygaid teithwyr dros gyfnod o ddau gant a hanner o flynyddoedd."}, {"text_idx": "#000006", "text": "Mae\u2019r ymwelwyr hyn yn cyflwyno darlun byw trwy ddyddiaduron, dyddlyfrau, llythyrau, mapiau, cynlluniau a disgrifiadau o deithiau i rai lleoedd sydd bellach wedi eu colli a gerddi sydd wedi gweld cryn dipyn o newid. Maent yn cynnwys Castell y Waun a Chastell Powys ar y Gororau, Abaty Margam a Thy\u0302 Newton yn ne orllewin Cymru, Castell Penrhyn a Plas Tanybwlch yng ngogledd orllewin Cymru a gardd wyllt golledig Hafod yng nghanolbarth Cymru. Roedd casglu\u2019r cynnwys ar gyfer y llyfr yn amlwg yn llafur cariad i\u2019r awdur ac mae wedi fy annog i ymweld a\u0302\u2019r gerddi hyn a phrofi drosof fy hun yr hyn a ysbrydolodd y teithwyr cynnar hynny i ymweld a mwynhau rhai o leoedd mwyaf syfrdanol Cymru."}]